Patziku Perurena

Patziku Perurena Loiarte (Goizueta, Nafarroa Garaia, 1959ko martxoaren 26aPatziku Perurena Loiarte Euskaltzaindiaren webgunean - ) euskal idazle eta pentsalaria da. Gaur egun Leitzan bizi da.

 Bizitza eta obra 

Arrasateko Eskola Politeknikoan ingeniaritzako ikasketak egiten ari zela, haurtzaroan ezagututako baserri-giroaren eta euskara hutsezko bizimoduaren galdu-minak idaztera bultzatu zuen.

Literaturako lehen urratsak olerkigintzan egin zituen: Joannes d'Iraolaren poema bilduma (1985), Emily (1987), Iraingo apaiz gaztearen kantutegi zaharra (1988), eta Ixileko kantak (1993).

Baina saiakera landu du batez ere, eta pentsalari zorrotz eta polemista moduan nabarmendu da: Harripilatan ezkutatzen zeneko apo tipiaren burutazioak (1990), Marasmus femeninus (1994), Harrizko pareta erdiurratuak (2004), eta Dakiguna ikasten (2007).

Ikerketa filologikoa ere landu du Euskarak sorgindutako numeroak (1993) eta Koloreak euskal usarioan (1992) liburuetan, eta Leitzako ahozko historia jaso du beste lan mardul batean: Leitzako errege-erreginak (1996).

Bestalde, egunkarietan idatzitako artikuluak liburuetan bilduta eman ditu gero argitara: Zirian Zirika (1995), Etorrerakoak (1998), eta Trapuan pupua (2001).

Euskaltzain urgazle izendatua 1996ko martxoaren 29an. Herri Literatura Batzordean (2005-).

 Idazlanen zerrenda 

 Saiakera 

 Harrpilatan ezkutatzen zeneko apo tipiaren burutazioak (1990, Erein)
 Koloreak euskal usarioan (1992, Erein)
 Euskarak sorgindutako numeroak (1993, Kutxa): Berrargitalpena Erein 2000
 Marasmus Femeninus (1993, Elkar)
 Leitzako errege-erreginak (1996, BBK)
 Goizueta eta Aranoko hizkerak (1999, Nafarroako Gobernua Aranoko Udala Goizuetako Udala): Juan Jose Zubirirekin elkarlanean
 Dakiguna ikasten (2007, Alberdania)

 Poesia 

 Joannes d (1985, GAK)
 Emily (1987, Elkar)
 Iraingo apaiz gaztearen Kantutegi zaharra (1988, Pamiela)
 Isileko kantak (1993, Pamiela)
 XX. mendeko poesia kaierak - Patziku Perurena (2000, Susa): Koldo Izagirreren edizioa

 Biografia 
 Harrizko pareta erdiurratuak (2004, Euskaltzaindia / BBK)

 Artikuluak 
 Zurian zirika (1995, Elkar)
 Etorrerakoak (1998, Txalaparta)
 Trapuan pupua (2001, Erein)

 Erreferentziak 

 Ikus, gainera 
 Nafarroako idazleen zerrenda

 Kanpo loturak 
  Patziku Perurena literaturaren zubitegian
  Patziku Perurena Auñamendi entziklopedian

Kategoria:Nafarroa Garaiko idazleak
Kategoria:Euskal idazleak
Kategoria:Goizuetarrak
Kategoria:Euskaltzain urgazleak